አራት  የሚዲያ ተቋማት የተቀናጀ የሳተላይት ቴሌቭዥን ሥርጭት በጋራ ለመጠቀም ተስማሙ
ዋልታና ሌሎች ተቋማት ከኤጀንሲው የሳተላይት ቴሌቪዥን ማዕቀፍ ተጠቃሚነት ስምምነት ተፈራረሙዋልታ ሚዲያና ኮሙዩኒኬሽን ኮርፖሬት በተጨማሪ ፋና ብሮድካስቲንግ ኮርፖሬት፣ ኢቢኤስ ቴሌቪዥንና ትምህርት ሚኒስቴር ስምምነቱን ዛሬ ተፈራርመዋል፡፡ተቋማቱ አሁን ያደረጉት የውል ስምምነት ሀገራዊ ደህንነቱ የተጠበቀ የቴሌቭዥን ሳተላይት እንዲያገኙ የሚያስችልና ከወጪ አንጻርም የተሻለ አገልግሎት እንዲያገኙ ያስችላቸዋል ተብሏል፡፡የኢንፎርሜሽን መረብ ደህንነት ኤጀንሲ ዋና ዳይሬክተር ሜጀር ጀነራል ተክለብርሃን ወልደአረጋይ በመስመምነቱ ወቅት እንደገለጹት፤ ስምምነቱ ሀገሪቱን የራሷ ሳተላይት እንዲኖራት የምታደርገው ጥረት ወደ ላቀ ደረጃ የሚያሸጋግር የመጀመሪያ ምዕራፍ ይሆናል  ።ተቋማት ከኤጀንሲው ጋር የሳተላይት ቴሌቪዥን ማዕቀፍ ተጠቃሚነት ስምምነት መፈራረማቸው ከዋጋ፣ ጥራት እና ደህንነት ጋር በተያያዘ ከሌሎች የውጭ ኩባንያዎች ጋር ከሚደረግ ስምምነት በተሻለ ተጠቃሚ እንደሚያደርጋቸውም አስረድተዋል ።ስምምነቱን ከፈረሙት ተቋማት በተጨማሪ በቀጣይም አዳዲስ እና ነባር የቴሌቪዥን ቻናሎች በዚሁ ማዕቀፍ ውስጥ እንዲገቡ ስምምነት እንደሚፈረምም ነው ጨምረው ያስታወቁት ።የቴሌቭዥን ጣቢዎቹ የጋራና የተቀናጀ የሳተላይት ሥርጭት እንዲያገኙ ያስችላል ይህም ተቋማቱ በተናጠል ያደርጉት የነበረውን የሳተላይት ፍለጋ እንግልት የሚቀንስ እንደሆነ ተገልጿል፡፡ 